\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LETALNA ŠOLA**

**VSE SE DA, ČE SE HOČE! SAMO POTRUDITI SE MORAŠ!**

1. V letalni šoli pričaka nove tečajnike orel, najboljši trener. Svojim varovancem pravi: *»Fantje, pri meni ni heca! Leteli boste in to je dejstvo. Vse se da, če se hoče! Samo potruditi se morate!«*

Pojasni, kako učinkujejo te besede na tečajnike in kaj tečajniki naučijo neizprosnega trenerja, ki pozna izključno svoj pogled na svet.

**KNJIGA**

1. Zamejski pisatelj Marko Kravos, ki živi na Tržaškem, se v pripovedi Knjiga spominja svojega otroštva in prvega stika s knjigo. Iz pripovedi izvemo, da mu je bilo privzgojeno, da je knjiga sveta in da jo jemlješ spoštljivo k branju s čistimi rokami. V pripovedi se dotakne tudi zgodovinskih dejstev, ki so oblikovali ne samo njegovo poklicno izbiro, ampak predvsem odnos do maternega jezika. Preberi spodnji odlomek in pojasni, zakaj je pisatelj ob darilu tako reagiral.

*Meni se udrejo solze. Miklavž da mi gre in podtakne knjigo v tujem jeziku! Komaj sem se toliko navadil branja, da mi iz besed pokukajo pomeni in zgodbe, in zdaj bi se moral lotit črk, ki se drugače izgovarjajo od slovenskih! Pa saj smo Slovenci. Kaj me Miklavž ne pozna?!*

 **NAJBOLJ DOLGOČASNA KNJIGA NA SVETU**

1. Kaj se zgodi najbolj dolgočasni knjigi na svetu? Pojasni in povej, ali poznaš še kakšen podoben primer.

 **PRAVLJICA OBELEM IN ČRNEM**

1. To besedilo je metaforično in večpomensko, zato ga je težje razumeti in omogoča nam več pomenov. Govori o črnem (črnilu) in belem (listih), ki iščeta svoj smisel. Črno je vedelo, belo pa čutilo. Ko se srečata se prepoznata in črno se spremeni v nočno princeso, belo v princa dneva. Skupaj ugotovita, da sta pravljica, in iz njunega objema se rodi sonce. Povej, kako se zgodba nadaljuje in pojasni, kako to zgodbo razumeš ti.

 **»ALI VEŠ, KOGA SO DANES POKOPALI?« JE VPRAŠAL DOMEN OSORNO**

1. Pisatelj govori o lastnem otroštvu in o tem, kako so zgodbe vplivale nanj. Ko je imel deset let je prebral Jurčičevo delo, v katerem nastopa glavni junak z imenom Domen. Zapiši, kaj se je malemu pisatelju zgodilo, ko je pomešal resničnost in bujno domišljijo pod vplivom Jurčičeve pripovedi.

 **BASNI**

1. Izberi si basen, ki te je najbolj pritegnila, ter v krajšem komentarju pojasni njeno vsebino. Ravno tako v njem povej, s čim te je pritegnila. Nato zapiši značilnosti basni – pomagaj si z zapiski iz prejšnjih let ali s spletom.

 **DUH MAKSA ZELJARSKEGA**

1. Zgodba pripoveduje o Trnovem, ki se nahaja na južnem delu Ljubljane. Še posebej o Zeljarski ulici. Predstavi njeno skrivnost ter svoje mnenje v krajšem besedilu.